گوانگژو بایئون بین الاقوامی ہوائی اڈا

گوانگژو بایئون بین الاقوامی ہوائی اڈا یا گوانگژو بایئون انٹرنیشنل ائیرپورٹ  
() چین صوبے گوانگڈونگ کے دار الحکومت گوانگژو کا بنیادی ہوائی اڈا ہے۔
دونوں انٹرنیشنل ایئر ٹرانسپورٹ ایسوسی ایشن ایئرپورٹ کوڈ اور بین الاقوامی شہری ہوا بازی تنظیم ہواگاہ رموز سابقہ گوانگژو بایئون بین الاقوامی ہوائی اڈا سے حاصل کیے گئے ہیں۔ 
بایئون بین الاقوامی ہوائی اڈا چائنا ساؤدرن ائیرلائنز، فیڈکس ایکسپریس، 9 ایئر، ہائنان ایئرلائنز اور شنزین ائیرلائنز کا مرکز ہے۔

2017ء میں گوانگژو بایئون بین الاقوامی ہوائی اڈا چین کا تیسرا مصروف ترین ہوائی اڈا اور 65،806،977 مسافروں کی خدمت کے ساتھ دنیا کا تیرھواں مصروف ترین ہوائی اڈا تھا۔ کارگو ٹریفک کے لحاظ سے بھی یہ چین کا تیسرا مصروف ترین ہوائی اڈا اور دنیا کا انیسواں مصروف ترین ہوائی اڈا تھا۔ ہوائی جہاز نقل و حرکت کے لحاظ سے بھی یہ چین کا تیسرا مصروف ترین ہوائی اڈا تھا۔

 جائزہ 
 1932ء-2004ء 
قدیم بایئون ہوائی اڈے کا افتتاح 1932ء میں ہوا تھا۔ 
گوانگژو کی تیزی سے ترقی کے سبب ہوائی اڈا مسافروں کی ضروریات پقری کرنے کے لیے کافی نہیں تھا اور ہوائی اڈے کی توسیع مملکن نہیں تھی کیونکہ عمارتوں نے ہوائی اڈے کو گھیر رکھا تھا۔ 5 اگست، 2004ء کو نئے گوانگژو بایئون بین الاقوامی ہوائی اڈے کا افتتاح ہوا اور قدیم گوانگژو بایئون بین الاقوامی ہوائی اڈا بند کر دیا گیا۔

 2004ء کے بعد سے 
نیا ہوائی اڈا گوانگژو کے اضلاع بائیون اور ہوادو میں تعمیر کیا گیا اور 5 اگست، 2004ء کو اس کا افتتاح ہوا۔ 
اس کا نام 72 سال قدیم ہوائی اڈے کا نام ہے جو اس کا متبادل ہے اور اب بند کر دیا گیا ہے۔ اس کی لاگت 19.8 بلین یوآن تھی۔ 
نئا ہوائی اڈا گوانگژو شہر کے مرکز شہر کے شمال میں 28 کلومیٹر (17 میل) کے فاصلے پر واقع ہے اور اپنے پیشرو سے تقریباً پانچ گنا بڑا ہے۔ بایئون (白云) کے معنی چینی زبان میں "سفید بادل" کے ہیں۔ ہوائی اڈے کو قدیم ہوائی اڈے کی مناسبت سے نیا بایئون بھی کہا جاتا ہے۔

 مزید دیکھیے 
 چین کے مصروف ترین ہوائی اڈوں کی فہرست

 حوالہ جات 

زمرہ:2004ء میں قائم ہونے والے ہوائی اڈے
زمرہ:بایئون ضلع، گوانگژو
زمرہ:چین میں 2004ء کی تاسیسات
زمرہ:گوانگژو میں نقل و حمل
زمرہ:گوانگڈونگ میں ہوائی اڈے
زمرہ:ہوادو ضلع
زمرہ:صفحات مع گراف